ხარაბუზასებრნი
ხარაბუზასებრნი (ლათ. Cerambycidae) — მწერების ოჯახი ხეშეშფრთიანთა რიგისა. აქვთ წაგრძელებული, 3 – 180 მმ სიგრძის სხეული, გრძელი და წვრილი ულვაშები, ძლიერ განვითარებული ზედა ყბები. მატლები ხორციანია, მუცლის რგოლებზე „მამოძრავებელი კოჟრები“ აქვთ. ცხოვრობენ ქერქქვეშ, მერქანში (რითაც იკვებებიან) ან ბალახოვანი მცენარეებიც ღეროებში, იშვიათად ნიადაგში (მაშინ მათი საკვები ფესვებია). ხარაბუზასებრნი ტყის ჯიშების მავნებლები არიან, ამავე დროს ხეხილს, მარცვლეულ და ტექნიკურ კულტურებსაც აზიანებენ. საქართველოში ცნობილია 202 სახეობა.